Številka: 024-4/2023-MKRR-29

Datum: 20. 9. 2023

**Zapisnik javne razprave za pripravo predloga sprememb Zakona o spodbujanju skladnega regionalnega razvoja**

V okviru dogodkov na Mednarodnem obrtnem sejmu v Celju je bila 15. septembra 2023 izvedena javna razprava o regionalnem razvoju z obrtniki in podjetniki.

Javne razprave so se udeležili predstavniki Ministrstva za kohezijo in regionalni razvoj, Obrtno-podjetniške zbornice, predstavniki Državnega sveta RS ter drugi zainteresirani udeleženci.

Namen javnih razprav, ki so po vsebinskih sklopih organizirane v drugi polovici leta 2023, je pridobiti predloge sprememb zakona različnih ciljnih skupin in slišati čim več deležnikov v različnih regijah.

Na tokratni javni razpravi je bil poudarek na vsebini, ki je pomembna za obrtnike in podjetnike.

Vsebina in urnik dogodka:

Uvodni nagovori:

* Minister MKRR, dr. Aleksander Jevšek
* Predsednik Državnega sveta RS, g Marko Lotrič
* Predsednik OZS, g. Blaž Cvar
* državna sekretarka MKRR, ga. Andreja Katič
* vodja sektorja za načrtovanje regionalnega razvoja, ga. Metka Šošterič

Sledila je razprava vseh udeležencev.

**Dr. Aleksander Jevšek, minister:** Minister nagovori in pozdravi vse govorce in povabljene. Pove, da je rdeča nit sprememba zakona o skladnem regionalnem razvoju, naveže se tudi na zaključevanje kohezije pretekle perspektive in poda poudarek na novo obdobje kohezije in črpanja sredstev. Izrazi tudi željo biti čim bolj aktivni in efektivni, vezano na pomoč po letošnjih katastrofalnih poplavah.

Predstavi potek dela vezan na Solidarnostni sklad EU, kjer mora Slovenija do 27.10.2023 Evropski komisiji podati vlogo, iz katere izhaja škoda in ocena posledic naravne katastrofe, tako za fizične osebe kot tudi gospodarstvo in javno infrastrukturo. Metodologija je sprejeta in se jo upošteva na podlagi priporočil Svetovne banke. Obrazloži, da se je Slovenija povezala s hrvaškimi kolegi, ki so podobne vloge pripravljali po potresih na Hrvaškem (Petrinje), s katerimi se aktivno sodeluje, kot tudi z EK. Vloga bo pripravljena v roku.

Za upravičenost sredstev iz sklada moramo doseči cenzus 0.6 BDP, kar ne bo problem, saj bo nekaj 10x tega zneska izražen v škodi.

V sodelovanju z ministrstvi in lokalnimi skupnostmi ter drugimi deležniki ob intervenciji se zbirajo podatki, pripravlja se vloga, za katero se obeta, da bo odobrena s strani EK in bomo prejeli 100 MIO eur avansa, ki bo izplačan v letu 2023. Naslednje leto bi naj bilo izplačanih do 300 MIO EUR avansa. Ta sredstva bodo šla v t.i. Sklad za obnovo Slovenije, ki bo ustanovljen v kratkem in v katerega se bodo stekala vsa sredstva iz različnih virov za obnovo in razvoj območij, ki jih je poplava prizadela. Zakon o obnovi po svoji strukturi že nastaja, pri čemer MKRR sodeluje, za izvajanje pa se bodo tudi stekala sredstva za obnovo prizadetih območij.

V okviru zakona ni govora samo o obnovi ampak tudi o regionalnem razvoju. Prizadeta so bila tista območja, ki so že tako manj razvita v smislu skladnega regionalnega razvoja. V tem zakonu se želi pripraviti pravno podlago, da se področjem, ki tako nazadujejo, država nudi dolgoročno pomoč in tako dosežejo bolj razvita področja.

Slovenija mora pohiteti s prijavo na EK, ker se tudi v drugih evropskih državah dogajajo poplave in druge naravne nesreče ter tudi izven evropskih držav, ki jim Evropa pomaga.

Koliko kohezijskih sredstev bo namenjeno v sklad za obnovo Slovenije – to je vprašanje, ki se poraja. Na podlagi podatkov ministrstev smo prišli do zneska, ki bi ga lahko namenili iz kohezije 2014-2020. To je okoli 50 mio eur, kar je bilo tudi na Vladi sprejeto. Slovenija je počrpala skoraj vsa evropska sredstva, 3,3 mld eur smo praktično že počrpali. To kar pa je ostanek oz. overcommitment je denar iz proračuna, ki bo tudi namenjen obnovi temu in bo premaknjen v Sklad za obnovo Slovenije. Med evropskimi državami smo na 6. mestu po počrpanih sredstev.

Izpostavi, da je NOO nekaj drugega kot kohezija in se tega ne upošteva pri porabi kohezijskih sredstev. Kohezijska sredstva bodo v celoti počrpana, za NOO pa ta trenutek ne more podati informacij. Neporabljena sredstva overcommitement pa bodo namenjena za interventne ukrepe.

Kohezijska sredstva za obdobje 2021-2027 – nekaj razpisov je že objavljenih iz nove perspektive. Potrebno je tudi upoštevati, da se bo kakšen razpis/objava zamaknil zaradi dodatnega dela na razpisih za poplave, ampak bodo objavljeni. Za novo kohezijo je razpoložljivih 3,26 mld EUR razpoložljivih sredstev, porazdeljenih po ciljih. Zneski za kohezijo za novo perspektivo so jasni in cilji so jasno opredeljeni v OP. Predsednik vlade je sicer povedal, da bo 800 MIO iz kohezije namenjeno protipoplavni zaščiti, ampak tega ta trenutek ne more komentirati, kot tudi ne kateri projekti bodo določeni kot prioriteta na cilju podnebnih sprememb. Ne ve se še pri katerih vsebinah bo prišlo do spremembe OP, ker se bo sprememba OP pripravila do konca leta. Odločitev bo sprejeta skupaj z vzhodno in zahodno kohezijo, z vsemi deležniki, kot se pripravlja sprememba programa.

Izpostavil je tudi pogovor z komisarko Ferrera, vezano na spremembo OP. Njegovo stališče je, da moramo območja z največjo škodo obnoviti in zastaviti razvoj za prihodnje, ne pa zaustaviti celotne države. Tako da se ne predvideva sredstev iz vseh ciljev, ampak samo iz cilja za ukrepe za podnebnih sprememb, kjer bomo določali prioritete.

Dogovor za razvoj regij, v višini več kot 450 mio EUR, ostaja aktualen mehanizem. Mogoče bo zgolj zamik objave pozivov, ne bo pa zadeve ustavilo.

Smo aktivno vključeni v ukrepe za pridobivanje sredstev iz solidarnostnega sklada. Vzporedno delamo vse za prenovo Zakona o skladnem regionalnem razvoju.

Pove, da je zakon pomemben in se dotika RRA, svetov regij, razvojnih svetov regij, malih podjetij, večjih podjetij, gospodarske zbornice, itd, zato je pri pripravi sprememb potrebno vključiti vso širšo javnost v, ne zgolj iz stališča ministrstva.

Potrebno je vedeti, da je sprememba zakona pomembna za vse občine, saj se ne-mestne občine ne morejo prijaviti na CTN. Enako je pri obmejnih problemskih območjih. Znotraj občin imamo posamezne krajevne skupnosti, ki pa bi lahko bila obmejna problemska območja, ki imajo probleme z razvojem. Gre za bistvene tematike in zato morajo biti vključeni vsi.

Vse te izzive bomo naslovili v tej široki debati. Zakon bo šel v proceduro naslednje leto, ker mora biti dodelan in pravilno ter korektno zastavljen.

Interregi so drugi mehanizmi, iz katerih se lahko financirajo projekti drobnega, malega gospodarstva. Interregi so pomembni za financiranje SME. Nekateri razpisi so že odprti, je pa gospodarstvo lahko partner in pridobi sredstva.

24.8. je bil podpisan okvirni sporazum za izvajanje švicarskega mehanizma, okoli 16 MIO frankov, za nadomestljive vire energije za plitvo geotermijo in druge ukrepe zaradi podnebnih sprememb. Zapira se norveški mehanizem iz stare perspektive in prihaja nov sveženj iz naslova norveškega mehanizma – nekaj preko 50 mio eur – o samem programu pa se začenjajo pogajanja v prihodnjih mesecih.

**Marko Lotrič, predsednik Državnega sveta RS:** Začetni pozdrav, veseli ga aktivnost in vse kar je minister povedal. Sprememba zakona je zelo pomembna za depriviligirana mesta in občine. Potrebno je ohraniti življenje in delo na teh območjih (obmejna/ali gorska), ki še kako dobro lahko preživijo s turizmom. Potrebno je dati energijo, finančne vzpodbude in splošno podpora, da se splača preživljati z delom doma. Cilj zakona mora biti čim lažja koordinacija oz. določanje lokacij regijsko pomembnih ustanov, kot so bolnišnice, univerze, prometna infrastruktura. Cilj zakona mora biti lažje črpanje evropskih sredstev, zaradi kriz, ki nas doletevajo in je pomembno, da so dobro skoordinirane. EK tudi reagira na te krize izredno hitro in za to smo hvaležni za pomoč. Potrebne so reforme na ključnih področjih zaradi kriz. Kohezija je pomembna zaradi solidarnosti in manjšanju razlik med regijami, kar se je videlo tudi v času korone. Lokalne skupnosti so med korono bile najbolj aktivne in »prizadete« in enako med poplavami. Župani so vedno prevzeli prvo koordinacijo in so res dobro opravili svoje delo, saj so s pravilno reakcijo preprečili večjo škodo.

Pokrajine lahko delno prevzamejo naloge, ki jih država in manjše lokalne skupnosti težje (odvoz in upravljanje odpadkov, urejanje hudournikov in vodotokov, prostorsko planiranje, varstvo okolja, umeščanje bolnišnic, razvojni projekti,…). To nalogo bi lahko bolj učinkovito prevzele regije/pokrajine. Umeščanje pokrajin v pravni red Slovenije bi bil eden večji projektov v zgodovini Slovenije. Meni, da bi tako tudi državo razbremenili, če bi se delitev razdelila na 3 nivoje. Poudari, da pripravljavci spremembe zakona prisluhnejo delovni skupini državnega sveta za pripravo projekta pilotnih pokrajin. Smiselno je nenasilno uvajanje pokrajin, tako da se najprej stestirajo na pilotnem projektu. Zahvala.

**Blaž Cvar, predsednik Obrtno-podjetniške zbornice Slovenije:** Pove, da obrtniki radi poenostavlajo, radi govorijo o vsebini, o konkretnih predlogih in dejansko izvajajo delo. Če mu je pa že dovoljeno, da uvodoma pove nekaj stavkov, pa bo povedal takole: Ni regije ali občine, ki bi bila slabo razvita in bi imela močno gospodarstvo ali obratno. Gospodarstvo je gonilo in predpogoj, da regija dobro deluje. Zato je pomembno, da vzpostavimo nujno potrebne pogoje za delovanje, tudi avtocesta za Koroško. Ne bo nujno potrebnega preboja, če tega ne bo. Delovna mesta, ki se generirajo po vsej Sloveniji - predpogoj so ceste in urejena zemljišča za izgradnjo infrastrukture. Slovenija je tako majhna, da veliko območij meji na druge države in gre zato za izrazito poslabšanje pogojev dela, ko ljudje čezmejno opravljajo storitve, ker bomo s 1. januarjem za 30 % povečali stroške dela ljudi, ki čezmejno opravljajo svojo storitev. Zato je potrebno zaščititi ta območja, saj bodo podjetja verjetno preselila svoje proizvodnje v državo, ki teh obremenitev nima. Veseli se sodelovanja pri pripravi zakona, saj je tudi za njihovo panogo to izjemnega pomena za izboljša nje pogojev dela v regijah in doseganju ciljev.

**Dr. Aleksander Jevšek, minister:** Vlada RS absolutno podpira ustanavljanje regij, vendar ne sedaj s tem zakonom. Ta proces bo izveden. Ko bo napočil ta trenutek pričetka ustanavljanja pokrajin, se bo vlada aktivno vključila v ta proces. Nastavki so dobri, ampak je potrebno korak za korakom. Podpira, da se najprej naredi en pilotni projekt in da se gre korak za korakom ter ne naenkrat. Najprej na tistih področjih, kjer je situacija najbolj kritična. To je umeščanje v prostor, ker tudi projekti zaradi tega, ki so bili pripravljeni in financirani, niso bili izvedeni.

**Andreja Katič, državna sekretarka MKRR:** Uvodni pozdrav. Se strinja, da se v Sloveniji pozna, da ni pokrajin. Na prvem srečanju je bila tema regionalna urejenost in je bila izpostavljena tudi tema financiranja občin. Ko bo rešen najpomembnejši problem financiranja pokrajin, takrat bomo tudi imeli pokrajine. Namen tega zakona pa ni ustanavljanje pokrajin, ne reševanje financiranja občin.

Namen je širša razprava pri pripravi sprememb tega zakona. Potrebno je v zakonu narediti korak naprej za povezovanje deležnikov pri nadaljnjem sodelovanju, ki oblikujejo regionalno politiko, ki naj se izvaja na podlagi tega zakona.

12 razvojnih regij, so upravičile svoj obstoj in se vidi uspešnost črpanja pretekle perspektive. Zakon je dosegel namen, ampak so se pokazale tudi pomanjkljivosti, ki bi jih s spremembo zakona naslovili. S spremembo zakona želimo nasloviti vlogo razvojnih in kohezijskih regij, jih opolnomočiti. Za uresničevanje regijskih razvojnih načrtov, bi regije potrebovale svoja sredstva. Ne samo za določene projekte, temveč če so se regije dogovorile kaj so regijske prioritete in regijski projekti in pri tem ne govorimo kaj so posamičnih projektih občin ali županov, ali vsaj subregijski projekti, so lahko upravičene do sredstev za izvedbo s katerimi upravljajo.

Druga zadeva je na kakšen način imamo in ali imamo dovolj dobro opredeljene kazalnike, tudi za obmejna problemska območja oz. depriviligirana območjain kako vzpodbujati razvoj manj razvitih področij v samih regijah. Govorimo torej o krepitvi regij, krepitvi regijskih projektov, krepitev depriviligiranih področij, krepitev delovanja regij,…

Izpostavi vprašanje ali je potrebna strategija regionalnega razvoja. Pove, da v kolikor bomo imeli to strategijo, bomo lahko določili programske usmeritve, kazalnike merila in bomo tako lažje izvajali analizo za državni zbor – sistematično spremljanje. Na ta način bo mogoče ugotoviti ali določene regije napredujejo ali ne.

Izpostavi, da je bilo v preteklosti pomanjkljivo sodelovanje med deležniki, ki vplivajo na regionalni razvoj, prav tako pa tudi med različnimi resorji, ki na primer ne upoštevajo določil zakona za namenjanje dodatnih točk za obmejna problemska območja. To je velik problem. Če bo primerno spremljanje izvajanja zakona, z določenimi kazalniki, verjame, da bomo tudi bolj uspešni pri doseganju in izpolnjevanju določil zakona.

**Dr. Aleksander Jevšek,** **minister:** Dogovor za razvoj regij (DRR) mehanizem je unikum v EU. To je princip od spodaj navzgor – kaj bi se izvajalo v okviru ciljev od spodaj navzgor. Če je to denar za razvoj regij, naj s tem denarjem, po vseh pravilih, ki jih določa evropska uredba in naša zakonodaja, razpolagajo razvojne regije ob strokovni pomoči resornih ministrstev (standardi za ceste, kolesarske povezave, vodovode, itd., v kar ne bomo posegali). Osnovni princip je enak pri pokrajinah – financiranje. Za izvajanje in za regije je potreben stalni vir financiranja, ne vsakoletno pogajanje Tu je prostor v zakonu, da gremo v to, da regijam damo večjo samostojnost. To je bistveno, ker tako potem lahko izvajamo večje projekte.

**Marko Lotrič, predsednik Državnega sveta RS:** Ideja o pilotnih pokrajinah je morebiti boljša, da se lahko med seboj primerjajo, saj ni bistveno število pokrajin ampak vsebina in izvajanje. Na teh pilotnih pokrajinah je bistveno, da se dogovorijo vsebine. Imamo 12 statističnih regij, več kot 200 ljudi, ki delajo na RRA-jih. Imamo strokovne nastavke za izvajanje, ne bo potrebno novih financiranih delovnih mest. Pove, da že imamo zaledje, na nekaj kar se lahko naslonimo, to je lahko doprinos in pozitiven učinek, da lahko regija zaživi. Pokrajine bodo zagotovo nekaj stale, vendar bodo imeli veliko večji učinek na življenje prebivalcev. Dobrodošli v državnem svetu, kjer bi predstavili predlog spremembe zakona.

**Metka Šošterič, vodja Sektorja za načrtovanje regionalnega razvoja na ministrstvu:** Pozdravi vse navzoče. Spremembe so usmerjene v to, da se celovito rešujejo izzivi in celovita participacija deležnikov pri izvajanju regionalnega razvoja in projektov. Zakon ureja skladen regionalne razvoj, opredeljuje regije. Regije se združujejo, zahodne in vzhodne kohezije regije – drugače pa statistično 12 regij. Delujejo tudi organi odločanja v vzhodni in zahodni koheziji. Razvojna sveta kohezijske regije potrjujeta OP, potem pa imamo razvojni svet regije(predstavniki občin, gospodarstva, nevladnih organizacij) in svet regije (župani). Na ravni regij delujejo tudi regionalne razvojne agencije (12), ki opravljajo splošne razvojne naloge skladno z zakonom in tudi druge naloge, za katere jih lahko pooblastijo resorna ministrstva. Naš zakon ureja tudi OPO, za katere obstaja program do 2025. Ker je namen javne razprave pridobitev pobud in predlogov vseh deležnikov, je bila beseda predana udeležencem.

V razpravo so se vključili:

**Dario Stojan, podjetnik:** Meni, da je pomanjkanje cestne infrastrukture zelo pomemben izziv in brez te ni govora o skladnem regionalen razvoju, če tega ni. Izpostavi pomanjkanje digitalizacije in potrebno podporo temu. Pove, da je potrebno biti bolj aktiven kot podjetnik, ker očitno tudi podjetniki ne sodelujejo, kot bi bilo potrebno. Želi omeniti, da zakon več ali strategija več za podjetnike ne pomenita nič, če nista dodelana in povezana z drugimi resorji in bosta podpirala vsebine za podjetništvo in bo moč črpati potencial in izkušnje iz podjetništva. Pobuda ministrstvu kako čim bolj vključiti podjetja in izkoristiti ta potencial.

**Danijel Lampert, Obrtno-podjetniška zbornica Slovenije:** Meni, da bi lahko izkoristili to spremembo zakona kot prostor za izboljšavo v okviru izboljšanja podpornega okolja za podjetništvo na regionalnega in lokalnem okolju. Veliko je deležnikov na lokalni ravni (delujejo gospodarske zbornice, obrtne zbornice, lokalni podjetniški centri, razvojne agencije), ki se prijavljajo na iste razpise, prepletajo se aktivnosti in si med seboj konkurirajo (v isti ulici) Meni, da bi bili potrebni resnejši stabilnejši okvirji, in tako dajo lokalnemu okolju konkretno in korektno vsebino in podpirajo podjetnike. Izpostavi, da se morajo akterji na tem področju specializirati za kar se zagotovijo viri, ne pa da delajo obrtna zbornica eno, gospodarska zbornica isto ter RRA-ji isto, potem pa je vse razdrobljeno. Naj se uredi specializacija in konkretizacija. Če se ureja to področje, so pripravljeni pri tem sodelovati.

**Peter Pišek, podjetnik, OZS:** Ključno je kaj je rekel minister, vedno se vse začne in konča pri denarju – potrebno je, da je denar, ki je namenjen za regijo tudi pride v regijo. Meni, da morajo regije s sredstvi razpolagati in določati prioritete in ne ministrstva, ker regije vedo kaj rabijo. Praktično so sredstva, ki prihajajo, zgolj transferna sredstva, določena od države, ker grejo praktično skozi občino in občina nima od tega nič. Želi si močno gospodarstvo, močno družbo in močno regijo, zato si želijo sodelovanja pri pripravi zakona in izvedbi. Izpostavi pomembnost trajnosti projektov in ne da se projekti ukinjajo, ko pride nova oblast. Potrebno izvesti 3 razvojno os in je tranzit in transport za Slovenijo bistvenega pomena. Pomembno je regijsko umeščanje v prostor in bo morala regija za umeščanje infrastrukture prevzeti odgovornost. Strategija brez konta in proračuna je brezpredmetna, tako da je potrebno tudi to prvo zagotoviti, da bo lahko skladen regionalni razvoj. Vsi vemo kaj je narobe, pa je še vedno narobe.

**Dr. Aleksander Jevšek, minister**: Pove, da je kot župan v preteklosti to vse doživel in je mnenja, da ni regijskega razvoja, če ni infrastrukture, ni državnega razvoja, če ni infrastrukture. Sogovorniki ga podprejo s poudarkom na izzivih umeščanja v prostor.

**Andreja Katič, državna sekretarka:** Pove, da je regionalna prostorska politika umeščanja prostora je že v delu.

Zaključki:

1. Regije morajo avtonomno razpolagati s sredstvi in določati prioritete pod strokovnim vodstvom ministrstev pri izvajanju razvojnih projektov,
2. Ključna je infrastruktura, ki je pogoj za razvoj gospodarstva,
3. Podpira se postopna izvedba pokrajin preko pilotnega projekta, ki ga izvaja državni svet,
4. Pomembno je specializacija različni akterjev na področju podpornega okolja,
5. Potrebno je čim bolj vključiti podjetja v spremembo zakona in izkoristiti ta potencial
6. Pisne pobude se naj posredujejo na MKRR.

Zapisala:

Brina Lazar in Borut Megla, MKRR